મૂળ મધ્યપ્રદેશ ના ધાર જીલ્લા ના વતની અને હાલ વડાળા સીમ વિસ્તાર માં રહેતા લખમણભાઈ મોઢવાડિયા ના ખેતર માં રહી અને ખેતમજુરી કરતા કમલાબેન રાયસિંગ ભીલ (ઉવ ૪૫)નામની મહિલા ની ગત મોડી રાત્રે તીક્ષ્ણ હથિયાર ના ઘા ઝીંકી અને તેના પતી રાયસિંગ નારણ ભીલ ફરાર થઇ ગયો હતો આ અંગે વહેલી સવારે સામે ના ઝુપડા માં રહેતી તેમની પુત્રી રેખા ઉઠી અને માતા ને ચા નાસ્તો કરવા માટે બોલાવવા ગઈ ત્યારે પોતાની માતા ની લોહી નિંગળતી હાલત માં લાશ જોતા અવાચક થઇ ગઈ હતી અને આ અંગે પોતાના ભાઈ મુકેશ તથા પતી રમેશ ને જાણ કરતા તેઓ પણ થોડી વાર માં ત્યાં આવી ગયા હતા અને પોલીસ ને જાણ કરતા પોલીસ પણ દોડી ગઈ હતી અને મૃતદેહ ને પોસ્ટમોર્ટમ માટે સરકારી હોસ્પીટલે ખસેડવામાં આવ્યો છે મૃતક કમલાબેન ની પુત્રી ને આ અંગે પૂછપરછ કરતા તેણે એવું જણાવ્યું હતું કે તે તેના પતી રમેશ અને ભાઈ મુકેશ સાથે છેલ્લા ચારેક વરસ થી અહી રહી અને ખેતમજુરી કરે છે જયારે તેના માતા પિતા હજુ એકાદ માસ પહેલા જ ખેતમજુરી અર્થે અહી વડાળા ખાતે આવ્યા હતા અને તેઓ સામે ના ઝુપડા માં ભાઈ સાથે રહેતા હતા અને પિતા ને દારૂ પીવા ની ટેવ હતી અને દારૂ પીધા પછી તેના માતાપિતા વચ્ચે અવારનવાર ઝઘડો પણ થતો હતો.